EA ย้ำผลงานไตรมาส 2 โต หลังบุ๊กรายได้โครงการ “หนุมาน” ครบ 260 MW ดันทั้งปี “ออลไทม์ไฮ”
EA ย้ำผลงานไตรมาส 2 โต หลังบุ๊กรายได้โครงการ “หนุมาน” ครบ 260 MW ดันทั้งปี “ออลไทม์ไฮ”
EA ย้ำผลงานไตรมาส 2 โต หลังบุ๊กรายได้โครงการ “หนุมาน” ครบ 260 MW ดันทั้งปี “ออลไทม์ไฮ”
27 พ.ค. 2562

นายอมร ทรัพย์ทวีกุล รองประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) หรือ EA เปิดเผยว่า ภาพรวมการดำเนินธุรกิจในไตรมาส 2/62 จะมีรายได้ที่เติบโตขึ้นอย่างต่อเนื่องจากไตรมาสที่ผ่านมา เนื่องจากบริษัทฯจะเริ่มรับรู้รายได้จากโรงไฟฟ้าพลังงานลมโครงการหนุมาน จังหวัดชัยภูมิ ครบทั้ง 260 เมกะวัตต์ ซึ่งจะทำให้บริษัทฯมีกำลังการผลิตไฟฟ้าจากโรงไฟฟ้าพลังงานแสงอาทิตย์ และพลังงานลม รวมทุกโครงการอยู่ที่ 664 เมกะวัตต์ ดังนั้นจึงทำให้มีรายได้เข้ามาเพิ่มขึ้นตามเป้าหมายที่คาดการณ์ไว้
“ในไตรมาส2 ปีนี้ จะเป็นครั้งแรกที่จะมีกำลังการผลิตไฟฟ้าครบ 664 เมกะวัตต์ โดยจะมาจากโครงการพลังงานลมหนุมาน  260 เมกะวัตต์ โครงการพลังงานลมหาดกังหัน 126 เมกะวัตต์ และโรงไฟฟ้าพลังงานแสงอาทิตย์ 278 เมกะวัตต์ ซึ่งจะเริ่มรับรู้รายได้จากการผลิตกระแสไฟฟ้าได้เต็มกำลังการผลิตติดตั้งที่มีอยู่ทั้งหมด และจะเป็นปัจจัยหลักสนับสนุนให้มีกระแสเงินสดจากการดำเนินงานเข้ามาในปีนี้ไม่ต่ำกว่า 9 พันล้านบาท
การที่บริษัทฯสามารถดำเนินโครงการได้ตามเป้าหมาย จนฐานะการเงินและผลการดำเนินงานของบริษัทเติบโตขึ้นอย่างต่อเนื่องนี้ ส่งผลให้ทริสเรทติ้งได้เพิ่มอันดับเครดิตองค์กรเป็นระดับ “A” แนวโน้ม “Stable” จากเดิมที่เป็นระดับ “A-” ถือเป็นการตอกย้ำถึงปัจจัยพื้นฐานธุรกิจที่มีความแข็งแกร่ง ซึ่งจะเป็นประโยชน์อย่างยิ่งในลดต้นทุนทางการเงินที่จะใช้สำหรับลงทุนในโครงการต่างๆ ตามที่บริษัทได้เตรียมการไว้” นายอมร กล่าว
สำหรับแผนการลงทุนในปี 2562 ถึง 2563 นั้น บริษัทมุ่งเน้นไปที่โครงการผลิตแบตเตอรี่ลิเที่ยมไอออน ซึ่งเป็นหัวใจสำคัญในการขับเคลื่อนทั้งอุตสาหกรรมไฟฟ้าพ่วงแบตเตอรี่ อุตสาหกรรมยานยนต์สมัยใหม่ทั้งรถยนต์ไฟฟ้าและเรือไฟฟ้า ตลอดจนอุตสาหกรรมอื่นๆ ที่เกี่ยวเนื่องกัน โดยคาดว่าจะใช้เงินลงทุนรวมประมาณ 9,200 ล้านบาท ซึ่งเงินทุนจะมาจากทั้งกระแสเงินสดจากการดำเนินธุรกิจในปัจจุบัน และเงินกู้ยืมระยะยาวหรือการออกหุ้นกู้ตามที่ที่ประชุมผู้ถือหุ้นอนุมัติไว้ด้วยวงเงินไม่เกิน 15,000 ล้านบาท